Pielikums

Ogres novada pašvaldības domes

29.05.2025. sēdes lēmumam

(protokols Nr.9; 3)

**Ogres novada pašvaldības aģentūra**

**"Tūrisma, sporta un atpūtas kompleksa „ZILIE KALNI”**

**attīstības aģentūra"**

**2024. GADA**

**PUBLISKAIS PĀRSKATS**

Ikšķilē

2025

**SATURS**

|  |  |
| --- | --- |
| 1. PAMATINFORMĀCIJA | 3 |
| 1.1. Aģentūras juridiskais statuss un struktūra | 3 |
| 1.2. Aģentūras funkcijas, uzdevumi, tiesības | 4 |
| 1.3. Aģentūras darbības mērķi un galvenie uzdevumi pārskata gadā | 7 |
| 2. FINANŠU RESURSI UN AĢENTŪRAS DARBĪBAS REZULTĀTI | 8 |
| 2.1. Budžeta finansējums un tā izlietojums | 8 |
| 2.2. Aģentūras stratēģijā plānoto uzdevumu realizācija | 12 |
| 2.2.1. Kompleksa “Ogres Zilie kalni” apsaimniekošana | 12 |
| 2.2.2. Darbs ar sabiedrību | 13 |
| 2.2.3. “Ogres Zilo kalnu” ekosistēmas ilgtspēja | 14 |
| 2.2.4. Aģentūras pārraudzībā esošās teritorijas | 14 |
| 2.2.5. Ogres novadam piederošo mežu apsaimniekošana | 15 |
| 2.2.6. Aģentūras nodrošinātie pakalpojumi | 15 |
| 2.2.7. Aģentūras stratēģijas izpildes novērtējums | 16 |
| 2.2.8. Pārskats par iestādes vadības un darbības uzlabošanas sistēmām efektīvas darbības nodrošināšanai | 16 |
| 3. PERSONĀLS | 17 |
| 4. KOMUNIKĀCIJA AR SABIEDRĪBU | 18 |
| 5. PLĀNOTIE PASĀKUMI 2024. GADĀ | 18 |
| 6. Neatkarīgu revidentu ziņojums | 20 |

1. **PAMATINFORMĀCIJA**

**1.1. Aģentūras juridiskais statuss un struktūra**

Ogres novada pašvaldības aģentūras „Tūrisma, sporta un atpūtas kompleksa „Zilie kalni” attīstības aģentūra” juridiskā adrese Peldu iela 22, Ikšķile, Ogres novads, LV-5052.

Ogres novada pašvaldības aģentūra „Tūrisma, sporta un atpūtas kompleksa „Zilie kalni” attīstības aģentūra” (turpmāk - Aģentūra) ir Ogres novada pašvaldības domes izveidota iestāde.

Pamatojoties uz Administratīvo teritoriju un apdzīvoto vietu likuma Pārejas noteikumu 6. punktu, Ikšķiles novada pašvaldības saistības un mantu no 2021. gada 1. jūlija ir pārņēmusi Ogres novada pašvaldība, kā rezultātā arī aģentūra tika pievienota Ogres novada pašvaldībai. Aģentūra ir izveidota 2014. gada 1. janvārī, reorganizējot Ogres un Ikšķiles novadu pašvaldību aģentūru “Tūrisma, sporta un atpūtas kompleksa „Zilie kalni” attīstības aģentūra”. Aģentūras juridiskā un faktiskā adrese ir Peldu iela 22, Ikšķile, Ogres novads, LV-5052.

Aģentūra nodarbojas ar dabas parka „Ogres Zilie kalni” un piegulošo pilsētmežu teritoriju apsaimniekošanu (turpmāk - komplekss), īstenojot vienotu vides aizsardzības, tūrisma, veselības veicināšanas un sporta attīstības politiku Ogres novadā. Aģentūra plāno Ķentes pilskalna un dabas parka “Ogres upes ieleja” attīstību. Aģentūra nodrošina efektīvu Ogres novada pašvaldībai piederošo mežu un meža zemes apsaimniekošanu. Sākot ar 2023. gada 1. novembri, Aģentūras uzdevums ir veicināt dabas kapitāla ilgtspējīgu pārvaldību un apsaimniekošanu, vides aizsardzības uzlabošanas pasākumu īstenošanu Ogres novada administratīvajā teritorijā. (*Ogres novada pašvaldības domes 28.09.2023 sēdes lēmums (protokols Nr.16.38*).


Aģentūra savā darbībā ievēro Latvijas Republikas likumus, Latvijas Republikas Ministru kabineta tiesību aktus, Aģentūras nolikumu, Ogres novada pašvaldības saistošos noteikumus, lēmumus un rīkojumus, kas attiecas uz Aģentūras darbību. Aģentūras direktors vada Aģentūras darbu saskaņā ar Publisko aģentūru likumā noteikto kompetenci.

Aģentūras darbību pārrauga pašvaldības dome (turpmāk – dome), domes priekšsēdētāja vietnieks, pašvaldības izpilddirektors un viņa vietnieks atbilstoši savām funkcijām, kas atrunātas Aģentūras nolikumā.

Aģentūras finanšu līdzekļus veido Ogres pašvaldības budžeta dotācijas, ziedojumi un dāvinājumi, ārvalstu finansiāla palīdzība, pašu ieņēmumi no zemes nomas.

Aģentūras 2024. gada pārskatu pārbaudījusi zvērinātu revidentu komercsabiedrība SIA “Sindiks”, reģ. Nr.40003078342. Saskaņā ar 2025. gada 31. marta neatkarīgu revidentu ziņojumu ar iebildi Aģentūras 2024. gada pārskats sniedz patiesu un skaidru priekšstatu par Aģentūras finansiālo stāvokli 2024. gada 31. decembrī un par tās darbības finanšu rezultātiem un naudas plūsmu gadā, kas noslēdzās 2024. gada 31. decembrī. Aģenturas gada pārskats sastādīts saskaņā ar Ministru Kabineta 2021. gada 28. septembra noteikumiem Nr. 652 „Gada pārskata sagatavošanas kārtība”.

*1.shēma*

****

**1.2. Aģentūras funkcijas, uzdevumi un tiesības**

Pamatojoties uz normatīvajiem aktiem, dabas potenciālu un sabiedrības vajadzībām,Aģentūrai ir noteiktas šādasfunkcijas:

1. veicināt un koordinēt tūrisma un sporta aktivitāšu pilnveidošanu Aģentūras attīstāmajās teritorijās;

2. sekot vides aizsardzības prasību ievērošanai dabas parkā „Ogres Zilie kalni” un pārējās attīstāmajās teritorijās;

3. sekmēt un organizēt attīstāmo teritoriju infrastruktūras un labiekārtojuma uzlabošanu, pielāgojot tās teritoriju tūrisma, sporta, veselības veicināšanas un atpūtas aktivitāšu norisēm;

4. nodrošināt attīstāmajās teritorijās esošo objektu, infrastruktūras un pakalpojumu publisku pieejamību Ogres pašvaldības iedzīvotājiem un viesiem, nosakot pakalpojumu maksas apmēru, ievērojot atsevišķu iedzīvotāju grupu prioritātes saņemt pazeminātas maksas vai bezmaksas pakalpojumus (piemēram, pašvaldības izglītības iestāžu un sporta organizāciju audzēkņiem, trūcīgām vai maznodrošinātām personām, pensionāriem, politiski represētām personām, daudzbērnu ģimenēm u.tml.);

5. popularizēt attīstāmo teritoriju un tajā pieejamos pakalpojumus;

6. nodrošināt sadarbību tūrisma, sporta un vides aizsardzības jomā ar citām iestādēm un sadarbības partneriem;

7. nodrošināt pašvaldībai piederošo mežu apsaimniekošanu;

8. veicināt dabas kapitāla ilgtspējīgu pārvaldību un apsaimniekošanu, vides aizsardzības uzlabošanas pasākumu īstenošanu Ogres novada administratīvajā teritorijā.

**Aģentūras funkcijām pakārtotie uzdevumi**

Izpildot savas funkcijas, Aģentūra kompleksa “Ogres Zilie kalni”, Ķentes pilskalna, dabas parka “Ogres upes ieleja” teritorijās veic šādus uzdevumus:

* sekmē un organizē infrastruktūras un labiekārtojuma attīstību un sadarbībā ar Ogres novada pašvaldību nodrošina to atjaunošanu vai papildināšanu;
* popularizē teritorijās pieejamos pakalpojumus;
* plāno un organizē tūrisma, sporta un sabiedrības veselības veicināšanas aktivitātes;
* veic sabiedrības informēšanu un mārketinga pasākumus, tostarp, interneta vietnēs un sociālajos tīklos;
* nodrošina tūrismam nepieciešamo informatīvo stendu un pārējās tūrisma infrastruktūras izveidošanu un uzturēšanu;
* organizē un sniedz ar tūrismu saistītus informatīvos pakalpojumus, izgatavo, izdod un izplata informatīvus materiālus par kompleksu un dabas parkiem;
* veicina Aģentūras pārziņā esošo tūrisma objektu iekļaušanu vietēja un starptautiska mēroga tūrisma piedāvājumā;
* slēdz zemes apakšnomas līgumus par teritorijām, kas nodotas Aģentūras apsaimniekošanā.

Lai īstenotu Ogres novada mežu ilgtspējīgu apsaimniekošanu, Aģentūra veic šādus uzdevumus:

* saglabā mežu ekoloģisko vērtību;
* nodrošina meža sociālās funkcijas;
* nodrošina mežu un meža zemes ilgtspējīgu (nenoplicinošu) apsaimniekošanu;
* īsteno ekonomiskās un apkārtējās vides aizsardzības perspektīvās programmas;
* nodrošina mežu un meža zemes pārvaldīšanu un izmantošanu tādā veidā un pakāpē, lai saglabātos to bioloģiskā daudzveidība, produktivitāte, atjaunošanās spēja, vitalitāte un potenciālā spēja veikt nozīmīgas ekoloģiskās, ekonomiskās un sociālās funkcijas vietējā, nacionālā un globālā līmenī tagad un nākotnē, kā arī, lai neizraisītu draudus citām ekosistēmām;
* nodrošina esošās meža platības nesamazināšanos, sniedzot priekšlikumus meža zemes transformācijas ierobežojumiem;
* nodrošina meža zemju ražības un vērtības saglabāšanu un paaugstināšanu;
* veicina lauksaimnieciski un citādi neizmantojamo pašvaldības zemju apmežošanu, izmantojot valsts un pašvaldības rīcībā esošos mehānismus.
* īsteno Latvijas mežu politiku atbilstoši pašvaldības un Aģentūras lomai un uzdevumiem.

Papildus Aģentūrai ir šādi uzdevumi:

* nodrošināt vides aizsardzības prasību ievērošanu Ogres novadā;
* piedalīties vienotas Ogres novada pašvaldības politikas izstrādē tūrisma attīstības un meža ekosistēmas saglabāšanas jomā Ogres novadā;
* izstrādāt un iesniegt izskatīšanai domē tūrisma nozares un meža ekosistēmas saglabāšanas attīstības un stratēģijas projektus, tajā skaitā projektus finansējuma piesaistei;
* savas kompetences ietvaros organizēt seminārus, apmācības u.c. pasākumus, sniegt metodisko palīdzību;
* sadarboties ar valsts un pašvaldības iestādēm, Eiropas Savienības institūciju struktūrvienībām un amatpersonām, kā arī ar juridiskajām un fiziskajām personām Aģentūras mērķu un uzdevumu izpildes nodrošināšanai, tajā skaitā, veicot savstarpējas informācijas apmaiņu;
* nodrošināt domes saistošo noteikumu izpildi savas kompetences ietvaros;
* nodrošināt novadam svarīgo ekonomisko, kvantitatīvo un kvalitatīvo datu analīzes un monitoringa iespējas;
* piedalīties pašvaldības projektu izstrādē un to finansējuma piesaistē, kā arī vadīt un īstenot pašvaldības projektus un programmas savas kompetences ietvaros;
* pārvaldīt un apsaimniekot, kā arī iznomāt, ja par to ir pieņemts atbilstošs domes lēmums, Aģentūras valdījumā nodoto pašvaldības mantu, atbilstoši Aģentūras uzdevumiem;
* veikt pašvaldības atpazīstamību veicinošu suvenīru, mākslas darbu, tūrisma informatīvo materiālu tirdzniecību;
* savas kompetences ietvaros sniegt konsultācijas par saimniecisko darbību Ogres novadā un veikt uzņēmējdarbību veicinošas aktivitātes, sniegt nepieciešamās konsultācijas un atbalstu investīciju piesaistē novadam;
* plānot un organizēt sabiedrības informēšanas projektus, sabiedrības līdzdalības aktivitātes;
* sadarboties ar pašvaldības struktūrvienībām un iestādēm, sniedzot atbalstu publicitātes jautājumos.

Lai nodrošinātu funkciju un uzdevumu izpildi, Aģentūra sadarbojas ar valsts pārvaldes iestādēm, Eiropas Savienības institūciju struktūrvienībām un amatpersonām, kā arī ar juridiskajām un fiziskajām personām.

**Aģentūras tiesības**

1. pieprasīt un saņemt no valsts un pašvaldību institūcijām, kā arī – normatīvajos aktos noteiktajā kārtībā – no fiziskajām un juridiskajām personām, Aģentūras funkciju izpildei nepieciešamo informāciju;

2. iekasēt maksu par Aģentūras sniegtajiem publiskajiem maksas pakalpojumiem atbilstoši Ogres novada pašvaldības domes apstiprinātajam cenrādim. Maksas pakalpojumu izcenojumus apstiprina Ogres novada pašvaldības domē ar saistošajiem noteikumiem;

3. pieņemt ziedojumus un dāvinājumus. 2024. gadā Aģentūra nav saņēmusi ziedojumus un dāvinājumus.

**1.3. Aģentūras darbības mērķi un galvenie uzdevumi pārskata gadā**

**Aģentūras dibināšanas mērķis**

1. attīstīt tūrisma, sporta un atpūtas kompleksu “Zilie kalni” Ogres novada administratīvajā teritorijā ar kopējo zemes platību 438,38 ha, kas ietver dabas parku „Ogres Zilie kalni” un tam piegulošo teritoriju (25,38 ha Ogres novada pašvaldības nekustamais īpašums un 413 ha SIA „Rīgas meži” nekustamais īpašums, kas iznomāts Ogres novada pašvaldībai, kā Ogres novada pašvaldības un Ikšķiles novada pašvaldības saistību pārņēmējai, pamatojoties uz Administratīvo teritoriju un apdzīvoto vietu likuma Pārejas noteikumu 6. punktu);

2. attīstīt Ķentes pilskalnu (t.sk., kalnu slēpošanas trases izveide u.c);

3. attīstīt dabas parku “Ogres upes ieleja”;

4. veicināt tūrisma, vides aizsardzības, veselības veicināšanas un sporta attīstības politikas īstenošanu augstāk minētajās teritorijās atbilstoši Ogres novada pašvaldības ilgtspējīgas attīstības stratēģijā un Ogres novada attīstības programmā noteiktajam un pielāgojot kompleksa teritoriju tūrisma, sporta, veselības veicināšanas un atpūtas aktivitāšu norisēm;

5. nodrošināt efektīvu Ogres novada pašvaldībai piederošo mežu un meža zemes apsaimniekošanu, ievērojot meža ekosistēmu uzturēšanas un vides aizsardzības principus, garantējot ilgtspējīgu vides attīstību, nākotnes paaudžu ekonomisko, ekoloģisko un sociālo vajadzību apmierināšanu un bioloģiskās daudzveidības saglabāšanu;

6. Veicināt dabas kapitāla ilgtspējīgu pārvaldību un apsaimniekošanu, vides aizsardzības uzlabošanas pasākumu īstenošanu Ogres novada administratīvajā teritorijā.

**Pārskata gada galvenie uzdevumi**

Izpildot Aģentūras funkcijas, mērķu sasniegšanai izvirzīti šādi uzdevumi:

* nodrošināt kompleksa “Zilie kalni” uzraudzību, uzturēšanu un apsaimniekošanu;
* apzināt Ķentes kalna un dabas parka “Ogres upes ieleja” potenciālu, saņemt ekspertu viedokli par turpmāko attīstības potenciālu;
* piedalīties dabas parka “Ogres upes ieleja” dabas aizsardzības plāna izstrādē;
* nodrošināt kvalitatīvus sporta, rekreācijas un vides izglītības pakalpojumus attīstāmo teritoriju objektos;
* apzināt un sistematizēt informāciju par attīstāmajās teritorijās esošajiem un perspektīvajiem tūrisma, rekreācijas, sporta objektiem un regulāri to aktualizēt. Apstrādāt šāda veida informāciju un nodrošināšanāt tās pieejamību plašai sabiedrībai, kā arī nodrošināt sabiedrībai pieejamas informācijas ievietošanu un uzturēšanu Aģentūras mājas lapā;
* piedalīties novada attīstības plānu, teritorijas plānojumu un citu ar vides aizsardzību, rekreāciju, teritorijas apsaimniekošanu un pārvaldību saistītu dokumentu izstrādē;
* plānot un īstenot sporta, rekreācijas, vides izglītības pasākumus un projektus, atbilstoši Ogres novada pašvaldības piešķirtajai budžeta dotācijai, kā arī veicināt finanšu līdzekļu piesaisti un pārvaldīšanu projektu īstenošanai;
* sadarboties ar Latvijas un Eiropas Savienības institūcijām, vietējām un starptautiskām organizācijām labiekārtojuma, vides aizsardzības, sporta projektu attīstīšanā un īstenošanā;
* nodrošināt vides aizsardzības, rekreācijas un sporta nozarē iesaistīto institūciju sadarbību;
* apsekot un novērtēt novadam piederošo mežu stāvokli;
* pārņemt novadam piederošos mežus;
* plānot turpmākos meža un attīstāmo teritoriju apsaimniekošanas pasākumus;
* veikt attīstāmo teritoriju popularizēšanas pasākumus;
* gatavot atbilstošus novada un Aģentūras dokumentus dabas kapitāla apsaimniekošanai.

**2. FINANŠU RESURSI UN AĢENTŪRAS DARBĪBAS REZULTĀTI**

**2.1. Budžeta finansējums un tā izlietojums**

**Aģentūras pamatbudžeta ieņēmumi** 2024. gadā bija 1 071 470 EUR, jeb budžeta izpilde bija 167,10 % no 2024. gada plānotā budžeta. Savukārt aģentūras izdevumi 496 509 EUR, jeb budžeta izpilde bija 73,80 % no plānotā. Informācija par Aģentūras budžeta struktūru ir atspoguļota 1. attēlā.

*1.attēls. Aģentūras 2024. gada budžeta struktūra*

|  |  |  |  |  |  |
| --- | --- | --- | --- | --- | --- |
| Posteņa nosaukums | Likums/plāns gadam | | pārskata periodā | 2024. gada izpilde pret plānu (%) | 2024. gada izpilde pret plānu (EUR) |
| apstiprināts | ar izmaiņām |
| Ieņēmumi | 510,000 | 641,249 | 1,071,470 | 167,1 % | 430,221 |
| Izdevumi | 672,832 | 672,832 | 496,509 | 73,8 % | -176,323 |
| Finansiālā bilance | -162,832 | -31,583 | 574,961 | -1820,5 % | 606,544 |

2024. gadā Aģentūras plānotie budžeta ieņēmumi tika koriģēti - ieņēmumi budžetā tika palielināti par veiksmīgi pārdotajām cirsmām mežu īpašumos “Žagari”, “Sūnas”, “Silvani” un “Meža gabali”.

Budžeta ieņēmumu pārsniegums veidojas, jo 2024. gada decembrī izsolēs izdevās veiksmīgi pārdot cirsmas mežu īpašumos “Auči” par 146 170 EUR un “Vecduntes” par 284 090 EUR.

*2.attēls Aģentūras ieņēmumi 2024.gadā*

|  |  |  |  |  |  |
| --- | --- | --- | --- | --- | --- |
|  | Budžeta ieņēmumi (EUR) | | | | |
| Nosaukums | 2023. gada izpilde | 2024. gada izpilde | 2025. gada plāns | 2024. gada izpilde pret 2023. gada izpildi (%) | 2024. gada izpilde pret 2023. gada izpildi (EUR) |
| **IEŅĒMUMI KOPĀ, tai skaitā** | **580,978** | **1,071,470** | **300,871** | **184,4 %** | **490,492** |
| Ieņēmumi no zemes, meža īpašuma pārdošanas | 157,581 | 651,145 | 100,000 | 413,2 % | 493,564 |
| Maksas pakalpojumi un citi pašu ieņēmumi | 3,397 | 325 | 871 | 9,6 % | -3,072 |
| Pašvaldības budžeta transferti | 420,000 | 420,000 | 200,000 | 100,0 % | 0 |

2024. gadā Aģentūras budžeta ieņēmumi (skat. 2. attēlu) bija 1 071 470 EUR, kas ir par 490 492 EUR, jeb 84,4 % vairāk kā 2023. gadā. Ieņēmumi no zemes, meža īpašuma pārdošanas 2024. gadā palielinājušies par 493 564 EUR, bet ieņēmumi no maksas pakalpojumiem un citiem pašu ieņēmumiem samazinājušies par 3 072 EUR.

*3.attēls Aģentūras ieņēmumu struktūra 2024. gadā*

2024. gadā ieņēmumu lielāko īpatsvaru (skatīt 3.attēlu) veidoja ieņēmumi no zemes, meža īpašuma pārdošanas – 61 % (salīdzinoši - 2023.gadā – 27 %; 2022.gadā – 0 %), tas izskaidrojams ar veiksmīgo Aģentūras saimniecisko darbību – izsolēs pārdotajām cirsmām. Otri lielākie ieņēmumi bija no Ogres novada pašvaldības transferta Aģentūras darbības nodrošināšanai, kas procentuāli sastādīja 39 %. Ieņēmumi no maksas pakalpojumiem un citi pašu ieņēmumi 2024. gadā nesasniedza 1 %.

Pašvaldības budžeta transferts tiek ieskaitīts Aģentūras kontā pēc iepriekšējā mēneša izdevumu atskaites iesniegšanas. Aģentūras kontā ieskaitītā budžeta daļa, kas netiek izmantota pārskata gadā, tiek pārcelta uz nākamo gadu. Budžeta transferts, kas tiek pārcelts uz nākamo gadu: 135 941 EUR, naudas atlikums speciālajā mežu kontā uz 31.12.2024 – 710 668 EUR.

**Pamatbudžeta izdevumi** 2024. gadā bija 496 509 EUR, kas ir par 111 268 EUR, jeb 28,9 % lielāki nekā 2023. gadā (skat. 4. attēlu).

*4.attēls Aģentūras 2024. gada budžeta izdevumi*

|  |  |  |  |  |  |
| --- | --- | --- | --- | --- | --- |
|  | Budžeta izdevumi (EUR) | | | | |
| Posteņa nosaukums | 2023. gada izpilde | 2024. gada izpilde | 2025. gada plāns | 2024. gada izpilde pret 2023. gada izpildi (%) | 2024. gada izpilde pret 2023. gada izpildi (EUR) |
| **IZDEVMI KOPĀ, tai skaitā** | **385,241** | **496,509** | **677,070** | **128,9 %** | **111,268** |
| Atlīdzība | 259,304 | 283,993 | 326,866 | **109,5 %** | 24,689 |
| Mācību, darba un dienesta komandējumi | 0 | 0 | 800 | **0 %** | 0 |
| Pakalpojumi | 67,479 | 83,953 | 237,464 | **124,4 %** | 16,474 |
| Krājumi, materiāli, energoresursi, preces | 33,572 | 40,003 | 58,680 | **119,2 %** | 6,431 |
| Budžeta iestāžu nodokļi | 1,370 | 10 | 250 | **0,7 %** | -1,360 |
| Pamatkapitāla veidošana | 23,516 | 88,550 | 53,010 | **376,6 %** | 65,034 |

Būtiskākās izmaiņas aģentūras 2024. gada budžeta izdevumos, atbilstoši ekonomiskajām kategorijām, salīdzinot ar 2023. gadu, bija sekojošas:

1. atlīdzības izdevumi palielinājās par 24 689 EUR jeb 9,5 %. Palielinājums saistīts ar viena jauna darbinieka – projektu vadītāja, pieņemšanu darbā un minimālo algu celšanu palīgstrādniekiem no 620 EUR uz 700 EUR mēnesī.
2. pakalpojumu izdevumi palielinājās par 16 474 EUR, jeb 24.4 %. Skatot izmaksas detalizēti būtiskākās izmaiņas bija sekojošas:
   * par 65,2 %, jeb 17 157 EUR salīdzinot ar 2023.gadu, palielinājušās nekustamā īpašuma uzturēšanas izmaksas. Izmaksu palielinājums saistīts ar deleģētajiem vides aizsardzības un uzlabošanas pasākumu uzdevumiem sākot no 2024. gada;
   * par 84,4 %, jeb 3 499 EUR, pieauguši izdevumi iestādes sabiedrisko aktivitāšu īstenošanai – pirmoreiz organizēts un realizēts pasākums “Ziemassvētku vecīša birojs” Zilajos kalnos;
   * par 70,4 %, jeb 1 960 EUR, ir augušas izmaksas, kas saistītas ar atkritumu savākšanu un izvešanu no kompleksa “Zilie kalni”;
   * par 46,3 %, jeb 4 350 EUR, ir samazinājušies informācijas tehnoloģiju pakalpojumu izdevumi. Veiksmīgi realizēta grāmatvedības programmas Horizon ieviešanas grāmatvedības uzskaitei.
3. Krājumu, materiālu, energoresursu un preču izdevumi, salīdzinot ar 2023. gadu, palielinājās par 6 431 EUR, jeb 19,2 %. Būtiskākās izmaiņas pa posteņiem:
   * par 7 233 EUR, jeb 112.8 %, palielinājušies izdevumi iestāžu uzturēšanas materiāliem un precēm. Iepirktas informatīvās plāksnes un norādes kompleksa “Zilie kalni” apmeklētājiem, repelents mežaudžu kopšanai un citi saimniecības materiāli;
   * par 25,6 %, jeb 1 536 EUR, palielinājušās mazvērtīgā inventāra iegādes izmaksas. 2024. gadā iegādātas un izveidotas vairākas ilgtermiņā lietojamas inventāra vienības, to skaitā 6 suņu ekskrementu urnas, divi datoru monitori, desmit metāla stendi informācijas izvietošanai u.c.
4. Pamatkapitāla veidošanas izdevumi, salīdzinot ar 2023. gadu, palielinājās par 65 034 EUR, jeb 276,6 %.
5. Būtiskākie ieguldījumi:
   * iegādāta automašīna mežsaimniecības speciālistam – 21 595 EUR;
   * iegādāts lietots sniega retraks “Paane”, Zilo kalnu dabas parka slēpošanas trašu veidošanai – 50 215 EUR;
   * iegādāti un izvietoti jauni vingrošanas rīki Zilo kalnu Starta laukumā 7 414 EUR;
   * iegādāti un izvietoti Zilajos kalnos trīs komplekti āra galdi ar soliem 3 230 EUR;
   * iegādātas Bulgo šūpoles bērnu laukumam 1 820 EUR;
   * nopirkti četri portatīvie datori Aģentūras darbinieku darba vajadzībām 4 814 EUR.

Analizējot aģentūras izdevumu struktūru 2024. gadā (skat. 5. attēlu), redzams, ka 57 % no izdevumiem veidoja atlīdzība, kas sevī ietver aģentūras štata darbinieku atalgojumu 209 627 EUR, līgumdarbus 10 217 EUR, kā arī darba devēja valsts sociālās apdrošināšanas obligātās iemaksas, pabalstus un kompensācijas 64 149 EUR apmērā. Saņemtie pakalpojumi sastāda 17 % no kopējā izdevumu apjoma. 8 % no kopējiem izdevumiem veidoja krājumu, materiālu, energoresursu un preču iegāde, un 18 % veido pozīcija “Pamatkapitāla veidošana”.

Aģentūrai 2023. un 2024. gados nav bijis kredītsaistību vai garantiju.

*5. attēls Aģentūras izdevumu struktūra 2024. gadā*

**2.2. Aģentūras stratēģijā plānoto uzdevumu realizācija**

Aģentūra turpināja strādāt ar iepriekš izstrādāto stratēģiju, un notika darbs, izstrādājot jaunu stratēģiju, pamatojoties uz Aģentūras reorganziācijā izvirzītajām jaunajām funkcijām un uzdevumiem.

**2.2.1. Kompleksa “Ogres Zilie kalni” apsaimniekošana**

Aģentūras “Vidējā termiņa darbības stratēģija”saskaņo Ogres pašvaldības un citu ieinteresēto pušu intereses, nodrošinot ilgtspējīgu īpaši aizsargājamās teritorijas - dabas parka „Ogres Zilie kalni” un piegulošo pilsētmežu teritoriju apsaimniekošanu, kā prioritāti izvirzot Aģentūrai uzticētā kompleksa vides un sociālekonomisko, īpaši rekreācijas resursu izmantošanu, kas vērsta uz šo resursu vērtības palielināšanu, vienlaikus nodrošinot sabiedrībai iespēju izmantot šīs bagātības.

2024.gadā nodrošināta kompleksa pārvaldība:

* notiek sistemātiska kompleksa “Zilo kalnu” apsaimniekošana un darba plānošana;
* tiek sekmēta īpaši aizsargājamo meža biotopu saglabāšana un dabisko meža biotopu pastāvēšana, sadarbībā ar īpašniekiem veicot mežsaimniecisko darbību atbilstoši normatīvo aktu prasībām;
* ir nodrošināta dabas parka robežzīmju esamību dabā;
* regulāri tiek veikts darbs, lai ierobežotu mehānisko transportlīdzekļu pārvietošanos dabas parka teritorijā – ir uzstādītas ceļazīmes, notiek regulāra sadarbība ar Pašvaldības policiju, tiek veikts skaidrojošs darbs ar sabiedrību;
* 2024. gadā turpinās sadarbība ar Rīgas pašvaldību un SIA “Rīgas meži”, realizējot kompleksa uzturēšanu un attīstību;
* sadarbībā ar Ogres TIC notiek apmeklētāju skaita monitorings pie kompleksa “Zilie kalni” Starta laukuma un Skatu torņa;
* sadarbībā ar Dabas Aizsardzības pārvaldi tiek veikts apmeklētāju monitorings skatu tornī. Apkopoti Dabas aizsardzības pārvaldes ierīkotā skaitītāja rādītāji no aprīļa līdz 2024. gada beigām. Šajā laikā Ogres Zilo kalnu skatu torni apmeklējuši gandrīz 42 tūkstoši cilvēku. Visvairāk – ap 6 tūkstošiem interesentu mēnesī – bijis pavasarī un vasarā. Ziemā aktivitāte mazinājusies. Vidzemes reģionā Ogres Zilo kalnu skatu tornis savas līdera pozīcijas apmeklējumu ziņā pārliecinoši saglabājis visa gada garumā.

Pārskata gadā nodrošināta daudzfunkcionāla kompleksa “Zilie kalni” teritorijas izmantošana. Lai nodrošinātu kompleksa “Zilie kalni” vidi saudzējošas labiekārtojuma infrastruktūras veidošanu un attīstīšanu, kā arī kvalitatīvu tūrisma, sporta, un atpūtas pakalpojumu nodrošināšanu, Aģentūra 2024. gadā veikusi būvniecības un labiekārtošanas darbus:

* Dubkalnu ūdenskrātuvē rekonstruēta laipa ziemas peldētājiem;
* izvietoti jauni soliņi un informatīvie stendi;
* Starta laukumā iegādāti un izvietoti jauni vingrošanas rīki;
* atpūtas vietās iegādāti un izvietoti trīs komplekti āra galdi ar soliem;
* uzstādītas Bulgo šūpoles bērnu laukumā;
* noslēgts līgums par velotrases izbūves projekta izstrādi;
* uzsākta projektēšana krasta nostiprināšanai pie Dubkalnu ūdenskrātuves;
* lai nodrošinātu slēpošanas trases augstu kvalitāti, nopirkts retraks.

Teritorijas uzkopšanas un labiekārtošanas darbi*:*

* veikta regulāra atkritumu savākšana un izvešana;
* veikta trašu un laukumu regulāra pļaušana veģetācijas sezonā;
* sniegotajā laikā slēpošanas trasē regulāri tiek veidotas sliedes 12 km garumā;
* izvietoti jauni info stendi, nomainītas bojātās, savu laiku nokalpojušās norāžu zīmes;
* regulāri tiek labotas un uzturētas 15 kāpnes pie Dubkalnu ūdenskrātuves.

**2.2.2. Darbs ar sabiedrību**

Aģentūras darbības uzdevumos ietilpst sabiedrības izpratnes veidošana par vidi un kultūrvēstures zināšanu papildināšana.

Kompleksa “Zilie kalni” teritorijā nodrošināta plaši pieejama informācija par dabas un vēstures vērtībām, kā arī dabas izziņas un atpūtas iespējām.

Aģentūras organizētie un koordinētie sabiedrību izglītojošie pasākumi 2024. gadā:

* koncerts – pikniks “Mūzika Zilajos kalnos” 16.08.2024.;
* vides izglītības pasākums “Meža dienas 2024 Zilajos kalnos” 20.04.2024;
* militāri patriotiskais pārgājiens “Sagaidot Mazās Juglas kaujas 107. gadadienu” 06.09.2024.;
* vides izglītības pasākums “Meža zinības Zilajos kalnos” 20.09.2024.;
* organizētas dažādas sakopšanas un labiekārtošanas talkas;
* no 12.12.2024. Ogres Zilo kalnu Starta laukumā darbojās “Ziemassvētku vecīša birojs”, kuru apmeklēja 365 bērni.

Aģentūra koordinē un uzrauga citu organizāciju rīkotos publiskos sporta pasākumus un sacensības. Atbalsts tiek sniegts ar informatīviem materiāliem, pasākumu popularizēšanu un darbinieku līdzdalību. 2024. gadā notikuši šādi Aģentūras atbalstīti pasākumi: slēpošanas treniņsacensības “Zilo kalnu apļi” (4 kārtas); skrējienu seriāls “Apkārt Zilajiem kalniem” (16 kārtas, kas norisinās no pavasara līdz rudenim); kamanu suņu sporta sacensības; taku skrējiens “Stirnu buks”; “Drosmes skrējiens”; Pašvaldību sporta spēļu finālsacensības MTB riteņbraukšanā; Latvijas čempionāts MTB Olimpiskajā krosā; Ikšķiles MTB velobrauciens; LVM kalnu divriteņu maratons; Latvijas čempionāts nūjošanā un Iešanas sacensības, Biatlona sacensības bērniem un jauniešiem, Orientēšanās sacensības “Reljefs 2024” u.c.

**Sabiedrības iesaistīšana, informēšana un līdzdalība kompleksa “Zilie kalni” uzturēšanā:**

* informācija par pasākumiem un aktualitātēm dabas parkā “Ogres Zilie kalni” regulāri tiek publicēta Facebook profilā <https://www.facebook.com/ziliekalniofficial>;
* tiek uzturēta mājaslapa [www.ziliekalni.lv](http://www.ziliekalni.lv);
* informācijas izplatīšanā sadarbojamies ar pašvaldības izdevumu “Savietis”, [www.ogresnovads.lv](http://www.ogresnovads.lv), <https://www.facebook.com/OgresNovads>;
* būtiskākās aktualitātes tiek atspoguļotas RE:TV, Fakti.LV, [www.ogrenet.lv](http://www.ogrenet.lv), Ogres novada reģionālajā laikrakstā “Ogres Vēstis Visiem”;
* par svarīgākajiem notikumiem tiek informēti Latvijas mēroga plašsaziņas līdzekļi – Latvijas Radio, Latvijas Televīzija, interneta portāli;
* apmeklētāji saņem informāciju par dabas parka vērtībām, izmantošanas noteikumiem, par izziņas un rekreācijas infrastruktūras izvietojumu.

**2.2.3. “Ogres Zilo kalnu” ekosistēmas ilgtspēja**

2024. gadā, lai nodrošinātu īpaši aizsargājamo un dabisko meža biotopu, sugu daudzveidības (īpaši osiem raksturīgo gaišo priežu mežu) saglabāšanos un ilgtspēju:

* 2016. gadā izbūvētas un atjaunotas kāpnes intensīvi izmantotās nogāzēs turpmākajā laikā, arī 2024. gadā, tās tiek uzturētas un labotas;
* veikti biotehniskie pasākumi agresīvu invazīvu sugu izplatīšanās ierobežošanai, tās vairākkārtīgi pļaujot veģetācijas sezonas laikā;
* uzturēta parkmeža ainava Ogres pilsētas teritorijā;
* uzturētas ceļu un galveno taku malu joslas, novēršot ruderālo un invazīvo augu sugu izplatīšanos;
* samazināta erozija erodētajās platībās, pirmkārt - nogāzēs, samazināti tās riski, samazināta nomīdīto vietu platība, mazināti nomīdīšanas riski, mulčējot nogāzes ar mizu mulču un skaidām, līdzinot atsevišķas nogāzes pie Dubkalnu ūdenskrātuves, sējot piemērotu zālienu nogāzēs. Vairākās nogāzēs stādītas priedes. Erodētās takās atjaunots grants vai mizu mulčas segums;
* samazināta eitrofikācija; ikdienā ir pieejamas 8 sausās tualetes un 3 stacionārās tualetes ar visām labierīcībām (pasākumu laikā pārvietojamās tualetes atbilstoši dalībnieku skaitam) kompleksa teritorijā, mazināta suņu un zirgu ekskrementu sistemātiska nonākšana vidē – apstiprināta zirgu un suņu pajūgu trases vieta.
* sakarā ar valstī izsludināto ārkārtas stāvokli egļu astoņzobu mizgrauža invāzijas ierobežošanai, veikta meža izkopšana atbrīvojot to no nokaltušajām eglēm. Īpaši taku malās.

**2.2.4. Aģentūras pārraudzībā esošās teritorijas**

Pēc Aģentūras reorganizācijas tai tika deleģēti jauni uzdevumi. Viens no tiem ir attīstīt Ogres novadā esošo Ķentes kalnu. 2024. gadā paveiktais:

* kopā ar pašvaldību sagatavots metu konkursa nolikums “Ķentes kalna apkārtnes teritorijas aktīvās atpūtas un sporta infrastruktūras attīstība”;
* izstrādāta Ķentes kalna attīstības koncepciju vasaras un ziemas sezonai;
* noskaidrotas kalna attīstībai nepieciešamo teritoriju īpašumtiesības;
* izvietota informāciju sociālajos tīklos;
* saglabāta Ķentes kalna osu ekosistēma, nodrošināt tās ilgtspēju.

Viens no Aģentūras uzdevumiem ir attīstīt dabas parku "Ogres ieleja". 2024. gadā paveiktais:

* nodrošināta esošās tūrisma un aktīvās atpūtas infrastruktūras uzturēšana;
* sadarbībā ar Meņģeles pagasta pārvaldi uzturēta “Vides izglītības taka” Meņģeles pagastā pie Senogres tilta;
* apkopota informācija par dabas parka teritorijā pieejamajiem pakalpojumiem;
* nodrošināta bioloģiski vērtīgo platību un dzīvotņu saglabāšana;
* Dabas aizsardzības pārvalde uzsākusi darbu pie Dabas Aizsardzības plāna izstrādes, kur Aģentūra sniedz nepieciešamo informāciju.

**2.2.5. Ogres novadam piederošo mežu apsaimniekošana**

Viens no Aģentūras izveidošanas mērķiem ir ilgtspējīgi apsaimniekot Ogres novadam piederošos mežus. 2024. gadā mežsaimniecībā paveiktais:

1. Efektīvi apsaimniekoti novadam piederošie meži:

* atjaunoto meža platību kopšana veikta 19,38 ha platībā;
* meža inventarizācija veikta 82,19 ha platībā;
* meža atjaunošanas cirte veikta 3,00 ha platībā, kā arī cirsmas sagatavotas un pārdotas izsolē 30,24 ha platībā;
* sanitārās cirtes (cirtes pēc VMD sanitārā atzinuma) netika veiktas, jo nebija nepieciešamības.

1. Nodrošināta meža apsardzība:

* Savākti mežā izgāztie atkritumi – 3,56 tonnas.
* Meža zagšana un jauno eglīšu ciršana nav konstatēta.
* Meža ugunsgrēki nav notikuši.

1. Nodrošināta meža aizsardzība.

* Veikta atjaunoto platību apstrāde ar repelentiem pret pārnadžu postījumiem 19,30 ha platībā.
* Izgatavoti 300 gabali putnu būrīši zīlītēm un melnajiem mušķērājiem.

Pārskata periodā Aģentūra sadarbojusies ar citiem mežu īpašniekiem, piemēram, SIA “Rīgas meži”. Nodrošināta meža zemju vērtības saglabāšana un efektīvi apsaimniekoti novadam piederošie meži.

Aģentūra piedalījusies zinātniski pētnieciskā projektā “Ietekme uz vidi un apsaimniekošanas izaicinājumi rekreācijai nozīmīgās meža teritorijās Latvijā. Nr. Izp-2023/1-0137, kas tiek realizēts kopā ar Latvijas Valsts mežzinātnes institūtu “Silava” un Latvijas Biozinātņu un tehnoloģiju universitāti.

**2.2.6. Aģentūras nodrošinātie pakalpojumi**

Aģentūra Ogres novada iedzīvotājiem nodrošinājusi šādus pakalpojumus:

* bezmaksas pieeja visam esošajam un no jauna izveidotajam labiekārtojumam un publiskajiem pasākumiem;
* nodrošināta un izplatīta bezmaksas informācija par tūrisma objektiem, apskates vietām, atpūtas, rekreācijas un sporta iespējām, pasākumiem un citiem pakalpojumiem kompleksā “Zilie kalni”;
* pēc pieprasījuma novada mācību iestādēm izstrādāti individuāli ekskursiju maršruti pa Ogres Zilajiem kalniem;
* novada mācību iestādēs vadītas informatīvas nodarbības par vides vērtībām Ogres novadā.

**2.2.7. Aģentūras stratēģijas izpildes novērtējums**

Aģentūra sagatavojusi un 2024. gadā Ogres novada dome apstiprinājusi Aģentūras “Vidējā termiņa darbības stratēģiju 2023. - 2027. gadam” un Aģentūras “Rīcības programmu darbam ar Ogres novadam piederošajiem mežiem 2023. - 2026. gadam”.

Darbības stratēģijā mērķu sasniegšanai izvirzītie galvenie uzdevumi un nozīmīgākās pārskata gada plānotās aktivitātes pārsvarā realizētas, atbilstoši budžeta un cilvēkresursu iespējām.

**2.2.8. Pārskats par iestādes vadības un darbības uzlabošanas sistēmām efektīvas darbības nodrošināšanai**

Ņemot vērā Aģentūras nelielo darbinieku skaitu, tai nav iekšējā auditora. 2024. gadā tika veikta pašvaldības pieaicināto neatkarīgo revidentu revīzija Aģentūras 2024. gada finanšu pārskatam. Revidentu atzinums tika sniegts ar iebildi - “Finanšu pārskata bilances postenī „Bioloģiskie aktīvi lauksaimnieciskajai darbībai ” 2024. gada 31. decembrī ir uzrādīti 423 863 EUR , kas sastāv no Mežaudzes lauksaimnieciskajai darbībai 423 863 EUR apmērā. Salīdzinot Aģentūras grāmatvedības datus ar Latvijas valsts meža dienesta datubāzi, caurskatot 2023. gadā veiktās mežaudžu inventarizācijas un 2023. un 2024. gada mežu cirsmu darījumus, mums nebija iespējams gūt pietiekamus pierādījumus par Aģentūras uzskaitē esošo mežaudžu pilnīgumu un uzskaites vērtību uz 2024. gada 31. decembri. Mūsuprāt, neprecizitāte varētu būt būtiska, bet mēs nevaram noteikt tās apmēru”. Aģentūra ņem vērā neatkarīgo revidentu ziņojumu un paskaidro, ka minētie īpašumi tika pārņemti no Ogres novada pašvaldības 2022. gadā, kur uzskaites sistēma izveidojusies vēsturiski un īpašumu pārņemšanas procesā labojumi nav veikti. Aģentūra strādā pie minēto īpašumu sakārtošanas, bet, ņemot vērā to, ka pārņemto īpašumu ir daudz, bet darbinieku kapacitāte un finansiālie resursi ir mazi, īpašumu uzskaites vērtības tiek kārtotas pamazām atbilstoši pieejamajiem resursiem.

Kā pastāvīga iekšējās kontroles sistēma, kvalitātes vadība un iespējamās korupcijas novēršanas rīks darbojas Ogres novada pašvaldības dome, domes priekšsēdētāja vietnieks, pašvaldības izpilddirektors un viņa vietnieks atbilstoši savām funkcijām, kam Aģentūras direktors regulāri sniedz atskaites par paveikto darbu, līdzekļu izlietojumu un citām aktivitātēm.

**3. PERSONĀLS**

*3.tabula*

*Aģentūras darbinieku struktūra 2024. gada 31. decembrī*

| Nr. p. k. | Amata nosaukums | Vienību skaits | Profesijas kods |
| --- | --- | --- | --- |
| 1. | Aģentūras direktors | 1 | 1219 01 |
| 2. | Direktora vietnieks attīstības jautājumos | 1 | 1112 32 |
| 3. | Direktora vietnieks vides jautājumos | 1 | 1431 06 |
| 4. | Mežsaimniecības vadītājs | 1 | 1311 09 |
| 5. | Sabiedrisko attiecību vadītājs | 1 | 2432 08 |
| 6. | Jurists | 1 | 2611 01 |
| 7. | Projektu vadītājs | 2 | 2422 01 |
| 8. | Galvenais grāmatvedis | 1 | 1211 04 |
| 9. | Lietvedis | 0,75 | 3341 04 |
| 10. | Palīgstrādnieks | 4 | 9329 09 |

*4. tabula*

*Aģentūras darbinieku izglītība 2024. gada 31. decembrī*

|  |  |  |  |  |  |
| --- | --- | --- | --- | --- | --- |
| Pamata | Vidējā | Vidējā profesionālā | Augstākā | Augstākā Maģistra grāds | KOPĀ darbinieki |
| - | 1 | 6 | 1 | 5 | 13 |

Aģentūrā strādā 8 sievietes (2 direktora vietnieces, mežsaimniecības vadītāja, sabiedrisko attiecību speciāliste, grāmatvede, lietvede un 2 palīgstrādnieces) un 6 vīrieši (direktors, jurists, projektu vadītājs un 3 palīgstrādnieki). Aģentūras darbinieki 2024. gadā ietilpa vecuma grupā no 40 līdz 68 gadiem, un personāla vidējais vecums 2024. gadā bija 55 gadi.

**4. KOMUNIKĀCIJA AR SABIEDRĪBU**

2024. gadā Aģentūra dažādu sporta, vides izglītības un pasākumu organizēšanā ir sadarbojusies ar vairākām biedrībām – “Sniega suņi”, “Ogres biatlona klubs”, “Drosmes aģentūra”, “Fizkultūras Nora”, “Briedis bedrē brikšķināja”, “Orientēšanās klubs Ogre”, “Nesēdi mājās”, “Mellene”, “Ar makšķeri”, “Internacionāli un Sabiedriski Aktīvo – Arboristu, Koku kopēju biedrība” , “Latvijas Tautas sporta federāciju” u.c.

Aģentūras organizētie pasākumi ir izglītojoša rakstura, uz izziņu vērsti.

Aģentūra 2024. gadā regulāri aktualizēja informāciju par pasākumiem, papildināja foto galerijas un informāciju mājaslapā www.ziliekalni.lv un Facebook profilā https://www.facebook.com/ziliekalniofficial. Komunikācija ar sabiedrību 2024. gadā notika nepārtraukti. Sabiedrība viedokli pauda telefoniski, komentāros interneta vietnēs, Aģentūras e-pastā un Ogres pašvaldības domē. Aģentūravienmēr ir uzklausījusi un izvērtējusi sabiedrības viedokli un sniegusi atbildes, kā arī realizējusi daļu ieteikumu.

Aģentūras mājaslapā [www.ziliekalni.lv](http://www.ziliekalni.lv); klātienē un Facebook profilā https://www.facebook.com/ziliekalniofficial tika veikta aptauja par pieredzi apmeklējot dabas parku “Ogres Zilie kalni”, kā arī šeit pieejamajām aktivitātēm un turpmāko attīstību. Tajā piedalījās gandrīz 130 respondenti. Kopumā vērtējums pozitīvs. Tika izteikti arī ierosinājumi, no kuriem daļa īstenota, bet vairāki no tiem tiks realizēti 2025. gadā.

Aģentūra 2024. gadā turpināja sniegt savu ieguldījumu tautas sporta attīstībā, piešķirot speciālas balvas skrējiena “Apkārt Zilajiem kalniem” dalībniekiem.

Gan sarakstē ar interesentiem, gan dažādu pasākumu, ekskursiju ietvaros, individuālās sarunās, dažādos videomateriālos, intervijās un rakstos veikts sabiedrības informēšanas un izglītošanas darbs, skaidrojot aģentūras veikto ikdienas darbu, realizētos labiekārtojuma projektus, izglītojot par dabas vērtībām, procesiem, uzvedības normām dabas parkā “Ogres Zilie kalni”. Sniegta vispārēja, izglītojoša informācija par sporta, rekreācijas, vides un kultūrvēstures iespējām un objektiem kompleksā. Vietējie iedzīvotāji mudināti iesaistīties attīstāmo teritoriju atpūtas, vides izglītības un darba aktivitātēs, sniegt ierosinājumus par attīstību. Pakāpeniski redzams izglītojošā un skaidrojošā darba rezultāts – ir palielinājusies dabas parka “Ogres Zilie kalni” atpazīstamība, apmeklētāju skaits, uzlabojusies apmeklētāju izpratne par uzvedības normām kompleksa teritorijā.



**5. Plānotie pasākumi 2025. gadā**

2025. gada Aģentūras galvenie uzdevumi un pasākumi:

* turpināt darbu saskaņā ar Aģentūras “Vidējā termiņa stratēģiju”, kas izstrādāta līdz 2027. gadam, “Vidējā termiņa darbības stratēģiju 2023. - 2027. gadam” un Aģentūras “Rīcības programmu darbam ar Ogres novadam piederošajiem mežiem 2023. - 2026. gadam”;
* Ar ES fondu atbalstu uzsākt Dabas aizsardzības plāna izstrādi dabas parkam “Ogres Zilie kalni”;
* Piedalīties Dabas aizsardzības plāna izstrādē dabas parkam “Ogres upes ieleja”;
* Turpināt apsaimniekot un labiekārtot dabas parku “Ogres Zilie kalni”;
* Pabeigt projektēšanas darbus MTB riteņbraukšanas trasei/būvniecības iecerei “Meža infrastruktūra velo rekreācijas nodrošināšanai Ogres Zilajos kalnos”;
* Pabeigt projektēšanu objektam “Krasta nostiprināšana erozijas ierobežošanai dabas parkā “Ogres Zilie kalni” pie Dubkalnu ūdenskrātuves”;
* Veikt citu plānoto projektu izstrādi un realizāciju;
* Labiekārtot bērnu rotaļu laukumu;
* Izveidot “Meža bišu taku”;
* Izvietot jaunas un nomainīt bojātās norādes un informatīvos stendus, Ogres Zilajos kalnos liekot akcentu uz “Suņu pajūgu taku” un “Meža bišu taku”;
* Uzturēt un pilnveidot esošo sporta un atpūtas infrastruktūru;
* Atjaunot, iegādājoties jaunas iekārtas, divus āra vingrošanas rīku laukumus;
* Veikt visus nepieciešamos remonta un uzturēšanas darbus pastaigu takās un Skatu tornī;
* Turpināt jaunu informatīvo norāžu, stendu, soliņu, galdu, ģērbtuvju, tualešu izvietošanu un esošo uzturēšanu labā tehniskā stāvoklī;
* Organizēt, kā arī pilnveidot saturu tradicionālajiem pasākumiem, kurus Aģentūra katru gadu organizē “Ogres Zilajos kalnos”, kā arī turpināt jaunā pasākuma “Ziemassvētku vecīša birojs” darbību;
* Sadarboties ar Latvijas Republikas Zemkopības ministriju, Valsts Meža dienestu, Pašvaldību savienību, Dabas Aizsardzības pārvaldi un citām valsts un pašvaldības struktūrām projektu realizācijā;
* Popularizēt Aģentūras darbu un tās pārraudzībā esošos dabas parkus un piedāvātos sporta, aktīvās atpūtas, kultūras pasākumus, kā arī sabiedrības izglītošanas, dabas aizsardzības un citas aktivitātes Ogres novada skolās, sabiedriskos pasākumos, masu medijos un sociālajos tīkos;
* Izstrādāt saistošos noteikumus un izmaiņas Aģentūras nolikumā, realizējot Ogres novada domes uzdevumu – dabas kapitāla apsaimniekošanai;
* Veikt meža apsaimniekošanu saskaņā ar Aģentūras “Meža programmu darbam ar Ogres novada pašvaldībai piederošajiem mežiem”, kā arī to pilnveidot, izmantojot uzkrāto pieredzi;
* Turpināt dalību zinātniski pētnieciskā projektā “Ietekme uz vidi un apsaimniekošanas izaicinājumi rekreācijai nozīmīgās meža teritorijās Latvijā. Nr.Izp-2023/1-0137, kas tiek realizēts kopā ar Latvijas Valsts mežzinātnes institūtu “Silava” un Latvijas Biozinātņu un tehnoloģiju universitāti;
* Veikt senlatviešu koka pils modeļa “Uldevena” konstrukciju atjaunošanu un senlatviešu amatnieku darbnīcu izveidi Lielvārdē, saskaņā ar Ogres novada domes 2025. gada 24. aprīļa lēmumu.